Жоба

ҚАЗАҚСТАН РЕСПУБЛИКАСЫНЫҢ

З А Ң Ы

**«Салық және бюджетке төленетін басқа да міндетті төлемдер**

**туралы» Қазақстан Республикасының Кодексіне (Салық кодексі)**

**және «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» Қазақстан Республикасы Заңына**

**өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Салық және бюджетке төленетін басқа да міндетті төлемдер туралы» 2017 жылғы 25 желтоқсандағы Қазақстан Республикасының Кодексіне (Салық кодексі):

1) мазмұны алып тасталсын;

2) 13-баптың 2-тармағындағы «жеке тұлғалардың көлік құралдары салығы, жер салығы және мүлік салығы бойынша» деген сөздер алып тасталсын;

3) 67-бапта:

1-тармақта:

бірінші бөліктегі «, мына құжаттардың бірінің» деген сөздер алып тасталсын;

2) тармақшасындағы «келісімнің негізінде жүзеге асырылады.» деген сөздер «келісімнің;» деген сөзбен ауыстырылып, мынадай мазмұндағы   
3) тармақшамен толықтырылсын:

«3) осы баптың 5-тармағында көзделген жағдайларда – арнайы мобильді қосымшаны пайдалана отырып арнаулы салық режиміне ауысқан кезде онда көрсетілген келісімнің негізінде жүзеге асырылады.»;

5-тармақтың бірінші бөлігінде:

мынадай мазмұндағы 1-1) тармақшамен толықтырылсын:

«1-1) арнайы мобильді қосымшаны пайдалана отырып арнаулы салық режимін қолданатын және осындай қосымшада кірісті жеке табыс салығы мен әлеуметтік төлемдер есептелген және төленген соңғы ай күнінен бастап күнтізбелік алпыс күн ішінде көрсетпеген;»;

2) тармақшадағы «2) тармақшасында көзделген негіз бойынша» деген сөздер «2) және 3) тармақшаларында көзделген негіздер бойынша» деген сөздермен ауыстырылсын;

екінші бөліктің төртінші абзацы «1)» деген цифрдан кейін «, 1-1)» деген цифрлармен толықтырылсын;

үшінші бөлік «1)» деген цифрдан кейін «, 1-1)» деген цифрлармен толықтырылсын;

4) 79-баптың 1-тармағы мынадай мазмұндағы екінші бөлікпен толықтырылсын:

«Бұл ретте осы тармақтың бірінші бөлігінде көрсетілген хабарлама арнайы мобильді қосымша арқылы жіберілуі мүмкін.»;

5) 115-баптың 1-тармағы екінші бөлігінің 2) тармақшасында:

бірінші бөлігінің екінші абзацы «веб-қосымшаға» деген сөздерден кейін «және (немесе) арнайы мобильді қосымшаға» деген сөздермен толықтырылсын;

екінші бөлік «іс-қимыл жасайтын» деген сөздерден кейін «және (немесе) арнайы мобильді қосымшаны пайдаланатын» деген сөздермен толықтырылсын;

6) 118-бапта:

1-тармақтың 3) тармақшасының екінші және үшінші абзацтары мынадай редакцияда жазылсын:

«тәуекел деңгейі жоғары санатқа жатқызылған салық төлеуші (салық агенті) республикалық бюджет туралы заңда белгіленген және тиісті қаржы жылының 1 қаңтарында қолданыста болатын айлық есептік көрсеткіштің   
6 еселенген мөлшерінен асатын мөлшерде салықтық берешегін өтемеген жағдайда – салықтық берешекті өтеу туралы хабарлама табыс етілген күннен бастап бір жұмыс күні өткен соң;

тәуекел деңгейі орташа санатқа жатқызылған салық төлеуші (салық агенті) республикалық бюджет туралы заңда белгіленген және тиісті қаржы жылының 1 қаңтарында қолданыста болатын айлық есептік көрсеткіштің   
6 еселенген мөлшерінен асатын мөлшерде салықтық берешегін өтемеген жағдайда – салықтық берешекті өтеу туралы хабарлама табыс етілген күннен бастап он жұмыс күні өткен соң;»;

мынадай мазмұндағы 4-1-тармақпен толықтырылсын:

«4-1. Салық төлеушінің (салық агентінің) банктік шоттары бойынша шығыс операцияларын тоқтата тұру туралы салық органының өкімінде көрсетілген салықтық берешек сомасын салық төлеушінің (салық агентінің) өтеуі екінші деңгейдегі банктің немесе банк операцияларының жекелеген түрлерін жүзеге асыратын ұйымның осындай салық төлеушінің (салық агентінің) банктік шоттары бойынша шығыс операцияларын қайта бастауы үшін негіз болып табылады.

Екінші деңгейдегі банк немесе банк операцияларының жекелеген түрлерін жүзеге асыратын ұйым салықтық берешек өтелген күні банктік шоттар бойынша шығыс операцияларын салық төлеушінің (салық агентінің) банктік шоттары бойынша шығыс операцияларын тоқтата тұру туралы салық органы өкімінің күші жойылғанға дейін қайта бастайды.»;

7) 166-бапта:

2-тармақтың бірінші бөлігі 8) тармақшасындағы «ақшалай есеп айырысуларына қолданылмайды.» деген сөздер «ақшалай есеп айырысуларына;» деген сөздермен ауыстырылып, мынадай мазмұндағы   
9) тармақшамен толықтырылсын:

«9) арнайы мобильді қосымша арқылы жүргізілетін ақшалай есеп айырысуларға қолданылмайды.»;

7-тармақ мынадай мазмұндағы екінші бөлікпен толықтырылсын:

«Деректерді тіркеу және (немесе) беру функциясы бар бақылау-касса машинасының чегі тауарларды, жұмыстарды, көрсетілетін қызметтерді сатып алушының (клиенттің), алушының талап етуі бойынша сатып алушының (клиенттің), алушының сәйкестендіру нөмірін де қамтуға тиіс.»;

8) 190-баптың 7-тармағындағы «Патент немесе оңайлатылған декларация негізінде» деген сөздер «Шағын бизнес субъектілері үшін патент, оңайлатылған декларация негізінде немесе арнайы мобильді қосымшаны пайдалана отырып» деген сөздермен ауыстырылсын;

9) 213-баптың 7-тармағының 1) тармақшасындағы «патент негізінде шағын бизнес субъектілері үшін бірыңғай жер салығын төлеу негізінде» деген сөздер «бірыңғай жер салығын төлеу негізінде, патент негізінде немесе арнайы мобильді қосымшаны пайдалана отырып» деген сөздермен ауыстырылсын;

10) 241-баптың 1-тармағының бірінші бөлігінде:

14) тармақша алып тасталсын;

16) тармақша мынадай редакцияда жазылсын:

«16) астық қолхаттары бойынша міндеттемелерді орындауға кепілдік беру қоры жүзеге асырылған кепілдік төлемдер жөніндегі талаптарды қанағаттандыру тәртібімен алған ақша сомасы;»;

11) 242-баптың 3-1-тармағы бірінші бөлігінің бірінші абзацы мынадай редакцияда жазылсын:

«3-1. Осы Кодекстің 412-бабы 1-тармағының 8) тармақшасында аталған тұлғалардан құны республикалық бюджет туралы заңда белгіленген және мәміле жасау күніне қолданыста болатын айлық есептік көрсеткіштің   
1 000 еселенген мөлшерінен асатын азаматтық-құқықтық мәміле бойынша тауарларды, жұмыстарды, көрсетілетін қызметтерді сатып алған кезде оларға байланысты шығыстар бойынша шегерімдер осы баптың 3-тармағының ережелері сақталған және электрондық нысандағы шот-фактура немесе тауарларды, жұмыстарды, көрсетілетін қызметтерді алушының (клиенттің) сәйкестендіру нөмірі қамтылған деректерді тіркеу және (немесе) беру функциясы бар бақылау-касса машинасының чегі болған жағдайда жүргізіледі, бұл ретте бұған:»;

12) 246-баптың 4-тармағында:

бірінші бөлікте:

екінші абзац «Д» деген әріптен кейін «+Е» деген әріппен толықтырылсын;

үшінші абзац «Д» деген әріптен кейін «, Е» деген әріппен толықтырылсын;

төртінші абзацтағы «Д көрсеткішіне» деген сөздер «Д және   
Е көрсеткіштеріне» деген сөздермен ауыстырылсын;

мынадай мазмұндағы оныншы, он бірінші және он екінші абзацтармен толықтырылсын:

«Е - мынадай:

ұстаушылары бас компания болып табылатын еншілес ұйымдардың борыштық бағалы қағаздары бойынша дисконт не купон (дисконтты не бастапқы орналастырылу құнынан және (немесе) сатып алыну құнынан сыйлықақыны есепке ала отырып) түрінде;

еншілес ұйымдардың бас компаниядан алған қарыздары бойынша сыйақы сомасы.»;

екінші бөлік «Д» деген әріптен кейін «, Е»деген әріппен толықтырылсын;

мынадай мазмұндағы үшінші бөлікпен толықтырылсын:

«Осы тармақты қолдану мақсаттары үшін жалғыз қатысушысы ұлттық басқарушы холдинг болып табылатын, ұлттық компания, әрбір еншілес ұйымдағы акциялардың (қатысу үлестерінің) жүз пайызы көрсетілген ұлттық компанияға тиесілі болатын жағдайда, бас компания болып табылады.»;

13) 256-баптың 4-тармағы алып тасталсын;

14) 257-баптың 2-тармағы «10)» деген цифрлардан кейін «, 10-2)» деген цифрлармен толықтырылсын;

15) 266-баптың 2-тармағы мынадай мазмұндағы 18) тармақшамен толықтырылсын:

«18) осы Кодекстің 288-бабы 1-тармағы бірінші бөлігінің   
7) тармақшасына сәйкес салық салынатын кірісті азайту жүргізілген активтер.»;

16) 274-бапта:

2-тармақтың бірінші бөлігі 6) тармақшасындағы «болып табылмаса, преференциялар объектілеріне жатқызылады.» деген сөздер «болып табылмаса;» деген сөздермен ауыстырылып, мынадай мазмұндағы   
7) тармақшамен толықтырылсын:

«7) осы Кодекстің 288-бабы 1-тармағы бірінші бөлігінің   
7) тармақшасына сәйкес салық салынатын кірісті азайту жүргізілген активтер болып табылмаса, преференциялар объектілеріне жатқызылады.»;

4-тармақтың бірінші бөлігінің бірінші абзацындағы және екінші бөлігіндегі «Преференцияларды қолдану мақсаттары үшін,» деген сөздер «Осы баптың мақсаттарында» деген сөздермен ауыстырылсын;

17) 288-баптың 1-тармағының бірінші бөлігі мынадай мазмұндағы   
3-1) және 7) тармақшалармен толықтырылсын:

«3-1) әлеуметтік кәсіпкерлік субъектілерінің тізіліміне енгізілген әлеуметтік кәсіпкерлік субъектілері – мүгедек, мүгедек баланы тәрбиелеп отырған ата-ана және басқа да заңды өкілдер; зейнеткерлер мен зейнеткерлік жас алдындағы азаматтар (жасына байланысты зейнетақы төлемдеріне құқық беретін жасқа келгенге дейін бес жыл ішінде); жиырма тоғыз жасқа дейінгі балалар ауылдарының тәрбиеленушілері және балалар үйлерінің, жетім балалар мен ата-ана қамқорлығынсыз қалған балаларға арналған   
мектеп-интернаттардың түлектері; босатылғаннан кейін он екі ай ішінде қылмыстық-атқару (пенитенциарлық) жүйесі мекемелерінен жазасын өтеуден босатылған адамдар; қандас болып табылатын жұмыскерлерді кәсібін игеру бойынша оқытуға, кәсіптік даярлауға, қайта даярлауға немесе олардың біліктілігін арттыруға ақы төлеуге жұмсалған шығыстар, бірақ республикалық бюджет туралы заңда белгіленген және тиісті қаржы жылының 1 қаңтарында қолданыста болатын, салық кезеңі үшін бір жұмыскерге айлық есептік көрсеткіштің 120 еселенген мөлшерінен аспайтын мөлшерде азайтуға құқығы бар.

Осы тармақшаның бірінші бөлігінде көзделген жұмыскердің мәртебесі өзгерген кезде салық салынатын кірісті азайту мөлшері мүгедек, мүгедек баланы тәрбиелеп отырған ата-ана және басқа заңды өкіл; зейнеткер мен зейнеткерлік жас алдындағы азамат (жасына байланысты зейнетақы төлемдеріне құқық беретін жасқа келгенге дейін бес жыл ішінде); жиырма тоғыз жасқа дейінгі балалар ауылдарының тәрбиеленушісі және балалар үйлерінің, жетім балалар мен ата-ана қамқорлығынсыз қалған балаларға арналған мектеп-интернаттардың түлегі; босатылғаннан кейін он екі ай ішінде қылмыстық-атқару (пенитенциарлық) жүйесі мекемелерінен жазасын өтеуден босатылған адам; қандас жұмыскер болған салық кезеңіндегі айлардың үлес салмағы негізге алына отырып жүргізіледі.

Жұмыскерге қатысты салық кезеңінде салық салынатын кірісті азайту қолданылған кезде келесі салық кезеңдерінде мұндай азайту қолданылмайды;»;

«7) осы Кодекстің 274-бабы 4-тармағының талаптарына сәйкес келетін өндірістік мақсаттағы ғимараттар мен құрылысжайларды сатып алуға немесе салуға азайтуға құқығы бар.

Осы тармақшаның ережелерін қызметін өңдеу өнеркәсібінде жүзеге асыратын, жалпыға бірдей белгіленген салық салу тәртібін қолданатын Қазақстан Республикасының Кәсіпкерлік кодексіне сәйкес шағын кәсіпкерлік субъектісі есепті салық кезеңі үшін салық салынатын кіріс сомасынан аспайтын сомада қолданады.

Осы тармақшаның бірінші бөлігінде көзделген активтер осы Кодекстің 7-бөлімінің 3-параграфына сәйкес тіркелген активтер деп танылмайды және осы Кодекстің 7-бөлімінің 4-параграфын қолдану мақсатында преференциялар объектісі болып табылмайды.»;

18) 319-баптың 2-тармағы мынадай мазмұндағы 10-2) тармақшамен толықтырылсын:

«10-2) Дүниежүзілік денсаулық сақтау ұйымы төтенше комитетінің шешімімен ауруды пандемия деп тану салдарынан шектеу іс-шараларын, оның ішінде карантинді енгізуге байланысты зертханалық зерттеп-қарауға,   
жеке-дара қорғану құралдарымен қамтамасыз етуге, медициналық   
қарап-тексерулер жүргізуге, профилактикалық екпелерге, медициналық байқауға, емдеуге, оқшаулауға, емдеуге жатқызуға бағытталған, жұмыс берушінің жұмыскерлер пайдасына шығыстары (жұмыскерлер шығыстарының орнын толтыруды қоса алғанда);»;

19) 341-баптың 1-тармағының 23) тармақшасы мынадай мазмұндағы үшінші бөлікпен толықтырылсын:

«Осы тармақшаның ережелері осы Кодекстің 319-бабы 2-тармағының 10-2) тармақшасында көзделген жағдайларға қолданылмайды;»;

20) 350-баптың 1-тармағы мынадай мазмұндағы екінші бөлікпен толықтырылсын:

«Осы баптың ережелері осы Кодекстің 319-бабы 2-тармағының   
10-2) тармақшасында көзделген жағдайларға қолданылмайды.»;

21) 358-баптың 3-тармағындағы «Патент немесе оңайлатылған декларация негізінде шағын бизнес субъектілері үшін», «боыйнша» деген сөздер тиісінше «Патент, оңайлатылған декларация негізінде немесе арнайы мобильді қосымшаны пайдалана отырып», «бойынша» деген сөздермен ауыстырылсын;

22) 362-баптың 2-тармағындағы «Патент немесе оңайлатылған декларация негізінде шағын бизнес субъектілері үшін» деген сөздер «Патент, оңайлатылған декларация негізінде немесе арнайы мобильді қосымшаны пайдалана отырып» деген сөздермен ауыстырылсын;

23) 399-баптың 1-тармағы 15) тармақшасының төртінші абзацы «еркін қойма» деген сөздерден кейін «немесе «Qyzyljar» арнайы экономикалық аймағының еркін кедендік аймағы» деген сөздермен толықтырылсын;

24) 411-бапта:

1-тармақтың бірінші бөлігі мынадай мазмұндағы 4) тармақшамен толықтырылсын:

«4) өңдеу өнеркәсібінде (металлургия өнеркәсібін қоспағанда) өнім өндіру жөніндегі қызметті жүзеге асыру нәтижесі болып табылатын тауарларды өткізу жөніндегі айналымдар бойынша – мемлекеттік тіркелген кезден бастап екі жыл ішінде құрылған заңды тұлғалар.

Бұл ретте өндірілген өнім жеткілікті қайта өңдеу өлшемшарттарына сәйкес келуге және Қазақстан Республикасының заңнамасына сәйкес тауардың шыққан жері туралы сертификатпен расталуға тиіс.

Осы тармақшаның ережелері Қазақстан Республикасының аумағында өндірілмейтін не Қазақстан Республикасының қажеттіліктерін жаппайтын өнімге қолданылады.

Индустриялық қызметті мемлекеттік қолдау саласындағы уәкілетті орган тиісті уәкілетті органдардың мәліметтері негізінде техникалық реттеу саласындағы мемлекеттік реттеуді жүзеге асыратын уәкілетті мемлекеттік орган бекіткен экономикалық қызмет түрлері бойынша өнім сыныптауышына сәйкес, Қазақстан Республикасының аумағында өндірілмейтін не Қазақстан Республикасының қажеттіліктерін жаппайтын өнімнің тізбесін жыл сайын   
2021 жылғы 1 шілдедегі жағдай бойынша 2021 жылғы 20 шілдеден кешіктірмей және кейіннен жыл сайын 1 қаңтардағы жағдай бойынша тиісті жылдың 10 қаңтарынан кешіктірмей жариялайды.

Осы тармақшаның ережелері өңдеу өнеркәсібінде (металлургия өнеркәсібін қоспағанда) өнім өндіру жөніндегі қызметті жүзеге асыру үшін ғимараттарды, құрылысжайларды, машиналар мен жабдықтарды Қазақстан Республикасының аумағында алғаш рет пайдалануға беретін заңды тұлғаларға қолданылады.»;

3-тармақта:

«заңды» деген сөз алып тасталсын;

«1) және 3)» деген сөздер «1), 3) және 4)» деген сөздермен ауыстырылсын;

25) 412-бапта:

13-тармақтың үшінші бөлігі мынадай редакцияда жазылсын:

«Осы баптың 1-тармағы бірінші бөлігінің 2), 5) және   
7) тармақшаларында көзделген жағдайларда шот-фактура жазып беру:

1) сатып алынған тауарды жеке, отбасылық, үй ішінде немесе кәсіпкерлік қызметпен байланысты емес өзге де пайдалану (түпкілікті тұтыну) мақсаттарында пайдаланатын жеке тұлғаларға;

2) Қазақстан Республикасының Кәсіпкерлік кодексіне сәйкес микрокәсіпкерлік субъектілері болып табылатын жеке немесе заңды тұлғаларға өткізген кезде талап етілмейді.»;

14-тармақтың бірінші бөлігіндегі «13-тармағы бірінші бөлігінің 1) және   
2) тармақшаларында» деген сөздер «13-тармағының бірінші бөлігінің 1) және 2) тармақшаларында, үшінші бөлігінде» деген сөздермен ауыстырылсын;

26) 444-баптың 2-тармағы мынадай мазмұндағы бесінші және алтыншы бөліктермен толықтырылсын:

«Еуразиялық экономикалық одаққа мүше мемлекеттердің аумағынан Қазақстан Республикасының аумағына импортталатын тауарлардың жекелеген түрлеріне қатысты сатып алынған тауарлардың құнын айқындау үшін сауда қызметін реттеу саласындағы уәкілетті орган айқындаған тәртіпке сәйкес бағалардың ең төмен деңгейі қолданылады.

Бағаның ең төмен деңгейі қолданылатын тауарлардың жекелеген түрлерінің тізбесін Қазақстан Республикасының Үкіметі бекітеді.»;

27) 451-баптың 2-тармағы 4) тармақшасының төртінші абзацы «еркін қойма» деген сөздерден кейін «немесе «Qyzyljar» арнайы экономикалық аймағының еркін кедендік аймағы» деген сөздермен толықтырылсын;

28) 482-баптың 2-тармағының 1) тармақшасы мынадай мазмұндағы бесінші абзацпен толықтырылсын:

«арнайы мобильді қосымшаны пайдалана отырып қолданатындар;»;

29) 521-бапта:

2-тармақ мынадай мазмұндағы 3) тармақшамен толықтырылсын:

«3) әлеуметтік кәсіпкерлік субъектілері.»;

мынадай мазмұндағы 7-тармақпен толықтырылсын:

«7. Егер әлеуметтік кәсіпкерлік субъектісі осы баптың 2, 3, 4, 5-тармақтарының бірнеше ережесіне сәйкес келсе, онда осы бапта белгіленген ең төмен мөлшерлемелердің бірі қолданылады.»;

30) 554-баптың 4-тармағының кестесіндегі 1.36-жол алып тасталсын;

31) 69-тарау мынадай мазмұндағы 11-параграфпен толықтырылсын:

«11-параграф. Цифрлық майнинг үшін төлемақы

606-1-бап. Жалпы ережелер

1. Цифрлық майнинг үшін төлемақы (бұдан әрі осы параграфтың мақсатында – төлемақы) цифрлық майнинг кезінде тұтынылған электр энергиясының көлемі үшін алынады.

2. Ақпараттық қауіпсіздікті қамтамасыз ету саласындағы уәкілетті орган тоқсан сайын есепті тоқсаннан кейінгі екінші айдың 15-күнінен кешіктірілмейтін мерзімде уәкілетті органға төлемақы төлеушілер туралы мәліметтерді ұсынады.

606-2-бап. Төлемақы төлеушілер

Цифрлық майнингті жүзеге асыратын тұлғалар төлемақы төлеушілер болып табылады.

606-3-бап. Төлемақы мөлшерлемелері

Төлемақы мөлшерлемесі цифрлық майнингті жүзеге асыру кезінде тұтынылған электр энергиясының 1 киловатт-сағаты үшін 1 теңге мөлшерінде айқындалады.

606-4-бап. Салықтық кезең

Төлемақыны есептеу үшін тоқсан салықтық кезең болып табылады.

606-5-бап. Есептеу мен төлеу тәртібі

1. Төлемақы сомасын төлемақы төлеушілер цифрлық майнингті жүзеге асыру кезінде тұтынылған электр энергиясының нақты көлемдерін және белгіленген төлемақы мөлшерлемесін негізге ала отырып есептейді.

2. Төлемақы төлеушілер ағымдағы төлемақы сомаларын бюджетке тоқсан сайын есепті тоқсаннан кейінгі айдың 20-күнінен кешіктірмей төлейді.»;

32) 678-баптың 1-тармағының 1) тармақшасы төртінші абзацындағы «режимін қамтитын арнаулы салық режимдерін;» деген сөздер «режимін;» деген сөзбен ауыстырылып, мынадай мазмұндағы бесінші абзацпен толықтырылсын:

«арнайы мобильді қосымшаны пайдалана отырып арнаулы салық режимін қамтитын арнаулы салық режимдерін;»;

33) 679-баптың 2-тармағында:

мынадай мазмұндағы 1-1) тармақшамен толықтырылсын:

«1-1) шаруа немесе фермер қожалықтары үшін жалпыға бірдей белгіленген салық салу тәртібінен, патент негізінде арнаулы салық режимдерінен – арнайы мобильді қосымшаны пайдалана отырып;»;

2) тармақша мынадай редакцияда жазылсын:

«2) шаруа немесе фермер қожалықтары үшін жалпыға бірдей белгіленген салық салу тәртібінен, патент негізінде немесе арнайы мобильді қосымшаны пайдалана отырып арнаулы салық режимдерінен – оңайлатылған декларация негізінде;»;

34) 680-бапта:

1-тармақтың бірінші бөлігі мынадай мазмұндағы 1-1) тармақшамен толықтырылсын:

«1-1) арнайы мобильді қосымшаны пайдалана отырып арнаулы салық режимін қолданған кезде – жеке табыс салығын (төлем көзінен ұсталатын салықтарды қоспағанда), әлеуметтік төлемдерді;»;

2-тармақтың екінші бөлігі «негізінде» деген сөзден кейін «немесе арнайы мобильді қосымшаны пайдалана отырып» деген сөздермен толықтырылсын;

35) 681-бапта:

тақырыптағы «Патенттің немесе оңайлатылған декларацияның негізінде» деген сөздер «Патент, оңайлатылған декларация негізінде немесе арнайы мобильді қосымшаны пайдалана отырып» деген сөздермен ауыстырылсын;

1-тармақтағы «Салық төлеушінің патент немесе оңайлатылған декларация негізінде арнаулы салық режимін қолданатын» деген сөздер «Патент, оңайлатылған декларация негізінде немесе арнайы мобильді қосымшаны пайдалана отырып арнаулы салық режимін қолданатын салық төлеуші үшін» деген сөздермен ауыстырылсын;

8-тармақта:

бірінші бөліктің бірінші абзацындағы «патент немесе оңайлатылған декларация негізінде» деген сөздер «патент, оңайлатылған декларация негізінде немесе арнайы мобильді қосымшаны пайдалана отырып» деген сөздермен ауыстырылсын;

екінші бөліктің 2) тармақшасының екінші абзацында:

«2-параграфына» деген сөздер «2 және 2-1-параграфтарына» деген сөздермен ауыстырылсын;

«негізінде» деген сөзден кейін «арнайы мобильді қосымшаны пайдалана отырып» деген сөздермен толықтырылсын;

36) 683-бапта:

2-тармақтың 2) тармақшасы бірінші бөлігінің екінші абзацы «негізінде» деген сөзден кейін «немесе арнайы мобильді қосымшаны пайдалана отырып» деген сөздермен толықтырылсын;

3-тармақтың бірінші бөлігіндегі «немесе оңайлатылған декларация негізінде» деген сөздер «, оңайлатылған декларация негізінде немесе арнайы мобильді қосымшаны пайдалана отырып» деген сөздермен ауыстырылсын;

37) 684-баптың 1-тармағы мынадай редакцияда жазылсын:

«1. Күнтізбелік жыл патент негізінде тіркелген шегерім немесе арнайы мобильді қосымшаны пайдалана отырып арнаулы салық режимін қолдану үшін салықтық кезең болып табылады.

Күнтізбелік ай арнайы мобильді қосымшада жеке табыс салығы мен әлеуметтік төлемдерді есептеу және төлеу жүргізілетін кезең болып табылады.»;

38) 77-тарау мынадай мазмұндағы 2-1-параграфпен толықтырылсын:

«2-1-параграф. Арнайы мобильді қосымша пайдаланылатын

арнаулы салық режимі

686-1-бап. Арнайы мобильді қосымша

1. Арнайы мобильді қосымша – осы параграфта белгіленген арнаулы салық режимін қолдану кезінде салықтық міндеттемелерді және әлеуметтік төлемдер бойынша міндеттемелерді орындаудың оңайлатылған тәртібін қолдану, салық төлеушінің электрондық цифрлық қолтаңбасы арқылы куәландырылған электрондық құжат негізінде дара кәсіпкер ретінде тіркеу есебіне қою (осындай тіркеу есебінен шығару) мақсаттары үшін уәкілетті орган әзірлеген мобильді қосымша.

Арнаулы салық режимдерін қолдану кезінде салықтық міндеттемелерді және әлеуметтік төлемдер бойынша міндеттемелерді орындау мақсаттары үшін арнайы мобильді қосымшаны пайдалану тәртібін уәкілетті орган айқындайды.

2. Арнайы мобильді қосымшада арнайы мобильді қосымшаны пайдаланып арнаулы салық режимін қолданатын дара кәсіпкер мен жұмыстарды, көрсетілетін қызметтерді сатып алушы (клиент), алушы арасында есеп айырысуларды жүзеге асыру фактісін растайтын құжат ретінде арнайы мобильді қосымшаның чегі (бұдан әрі – арнайы мобильді қосымшаның чегі) қалыптастырылады.

3. Арнайы мобильді қосымшаның чегі мынадай ақпаратты қамтиды:

1) салық төлеушінің атауы;

2) салық төлеушінің сәйкестендіру нөмірі;

3) арнайы мобильді қосымша чегінің реттік нөмірі;

4) жұмыстар орындалған, қызметтер көрсетілген тұлғаның (заңды тұлғаның, дара кәсіпкердің) атауы, оның сәйкестендіру нөмірі.

Осы тармақшада көрсетілген ақпарат белгілі бір шығыстарға шегерімдерді растау мақсатында жұмыстар орындалған, қызметтер көрсетілген дара кәсіпкердің, заңды тұлғаның талап етуі бойынша толтырылады;

5) орындалған жұмыстар, көрсетілген қызметтер үшін ақы төлеу күні мен уақыты;

6) орындалған жұмыстардың, көрсетілген қызметтердің құны (өлшем бірлігі үшін);

7) орындалған жұмыстардың, көрсетілген қызметтердің атауы;

8) орындалған жұмыстардың, көрсетілген қызметтердің көлемі (олардың өлшем бірліктерімен);

9) орындалған жұмыстардың, көрсетілген қызметтердің жалпы құны;

10) арнайы мобильді қосымшаның чегі туралы ақпаратты кодталған түрде қамтитын штрих-код.

4. Арнайы мобильді қосымшаны пайдалана отырып арнаулы салық режимін қолданатын дара кәсіпкерлер екінші деңгейдегі банкке немесе банк операцияларының жекелеген түрлерін жүзеге асыратын ұйымға, олардың мобильді қосымшасын пайдаланған кезде электрондық алаң операторына арнайы мобильді қосымшаның чектерін қалыптастыруға уәкілеттік беруге құқылы.

Осы бапта электрондық алаң операторы деп Интернетте орналастырылған, электрондық форматта делдалдық қызметтерді көрсетуге, жұмыстарды орындауға арналған ақпараттық жүйелердің операторы түсініледі.

5. Уәкілеттік берілген екінші деңгейдегі банктердің, банк операцияларының жекелеген түрлерін жүзеге асыратын ұйымдардың, электрондық алаң операторларының арнайы мобильді қосымшаға операциялар бойынша мәліметтерді беру мақсаттары үшін салық органдарымен өзара іс-қимыл жасау тәртібін уәкілетті орган Қазақстан Республикасының Ұлттық Банкімен келісу бойынша айқындайды.

6. Арнайы мобильді қосымшаның чегін салық төлеуші қолма-қол ақшамен және (немесе) қолма-қол ақшасыз төлемдерді қабылдауға арналған жүйені (құрылғыны) пайдаланып есеп айырысу кезінде жұмыстар мен көрсетілетін қызметтерді сатып алушыға (клиентке), алушыға, оның ішінде ол көрсеткен электрондық пошта мекенжайына беруге тиіс.

Қолма-қол ақшасыз нысанда есеп айырысулардың өзге нысандары кезінде арнайы мобильді қосымшаның чегі есеп айырысулар жүргізілген күннен бастап күнтізбелік үш күннен кешіктірілмей қалыптастырылуға және жұмыстарды, көрсетілетін қызметтерді сатып алушыға (клиентке), алушыға, оның ішінде ол көрсеткен электрондық пошта мекенжайына берілуге тиіс.

7. Арнайы мобильді қосымша арнайы мобильді қосымшаның чектері және өзге де көздерден алынған кірістер туралы басқа да мәліметтер негізінде кірістер тізілімін қалыптастырады.

8. Арнайы мобильді қосымшаны оңайлатылған декларация негізінде арнаулы салық режимін қолданатын дара кәсіпкерлер жеке табыс салығы мен әлеуметтік төлемдерді есептеу, оларды төлеу және оңайлатылған декларацияны ұсыну бойынша салықтық міндеттемелерді орындау үшін пайдалана алады.

686-2-бап. Қолдану тәртібі

1. Арнайы мобильді қосымшаны пайдалана отырып арнаулы салық режимін дара кәсіпкерлер қолдануға құқылы, олар осы Кодекстің 683-бабында шағын бизнес субъектілері үшін белгіленген шарттарға сәйкес келуден бөлек:

1) жұмыскерлердің еңбегін пайдаланбайды;

2) қызметін өзіндік кәсіпкерлік нысанында жүзеге асырады;

3) мынадай қызмет түрлерінің біреуін немесе бірнешеуін жүзеге асырады:

сылақ жұмыстары;

ағаш ұсталығы мен ағаш шеберлігі жұмыстары;

еден жабу және қабырға қаптау жөніндегі жұмыстар;

бояу және шынылау жұмыстары;

такси қызметі;

автомобиль көлігімен жүк тасымалдау;

сыйақы үшін немесе шарт негізінде жылжымайтын мүлікті басқару;

фотография саласындағы қызмет;

аударма (ауызша және жазбаша) ісі;

мүліктік жалдауға (жалға) тапсыру;

көлік құралдарын мүліктік жалдауға (жалға) тапсыру;

ойын-сауық және спорттық мүкәммалды прокаттау және мүліктік жалдау (жалға беру);

бейнежазбалар мен дискілерді прокаттау;

өзге де жеке тұтыну заттарын және тұрмыстық тауарларды прокаттау және мүліктік жалдау (жалға беру);

ауыл шаруашылығы техникасы мен жабдығын мүліктік жалдауға (жалға) тапсыру;

есептеуіш техниканы қоса алғанда, кеңсе машиналары мен жабдығын мүліктік жалдауға (жалға) тапсыру;

спорттық білім және бос уақытты ұйымдастыру мамандарына білім беру саласында көрсетілетін қызметтер;

мәдениет саласында көрсетілетін білім беру қызметтері;

өзге де білім беру саласында көрсетілетін қызметтер;

қосалқы білім беру қызметтері;

өнер саласындағы қызмет;

компьютерлерді және перифериялық жабдықты жөндеу;

коммуникациялық жабдықты жөндеу;

жеке тұтыну заттарын және тұрмыстық тауарларды жөндеу;

шаштараз қызметтері;

маникюр және педикюр;

ветеринариялық көрсетілетін қызметтер;

жер учаскелерін өңдеу бойынша көрсетілетін қызметтер;

тұрғын үй-жайларды жинау және үй шаруашылығын жүргізу бойынша көрсетілетін қызметтер;

базарларда, вокзалдарда жүк тасушылар көрсететін қызметтер;

музыкалық аспаптарды жасау және жөндеу;

үй жануарларын бағу;

4) осы Кодекстің 367-бабы 1-тармағының 1) тармақшасында көрсетілген қосылған құн салығын төлеушілер болып табылмайды.

2. Арнайы мобильді қосымшаны пайдалана отырып арнаулы салық режимін таңдаған күн арнайы мобильді қосымшаны пайдалана отырып арнаулы салық режимін қолдануды бастаған күн деп есептеледі.

3. Арнайы мобильді қосымшаны пайдалана отырып арнаулы салық режимінен басқа арнаулы салық режимдеріне немесе жалпыға бірдей белгіленген салық салу тәртібіне ауысқан кезде қолданылатын салық салу режимі туралы тиісті хабарлама ұсынылған айдың соңғы күні режимнің аяқталған күні болып табылады.

686-3-бап. Арнайы мобильді қосымшада жеке табыс салығы мен

әлеуметтік төлемдерді есептеу тәртібі және оларды төлеу

1. Жеке табыс салығының сомасын есептеу салық салу объектісіне   
1 пайыз мөлшеріндегі мөлшерлемені қолдану арқылы жүргізіледі.

2. Әлеуметтік төлемдерді есептеу «Қазақстан Республикасында зейнетақымен қамсыздандыру туралы», «Міндетті әлеуметтік сақтандыру туралы» және «Міндетті әлеуметтік медициналық сақтандыру туралы» Қазақстан Республикасының заңдарына сәйкес жүргізіледі.

3. Жеке табыс салығының және әлеуметтік төлемдердің сомасын есептеу арнайы мобильді қосымша арқылы ай сайын есепті айдан кейінгі айдың 15-күнінен кешіктірілмей жүргізіледі.

4. Жеке табыс салығы мен әлеуметтік төлемдер есепті айдан кейінгі айдың 25-күнінен кешіктірілмей төленуге жатады.»;

39) 696-1-бапта:

1-тармақтың 2) тармақшасы мынадай редакцияда жазылсын:

«2) осы режимді қолдану мақсаттары үшін Қазақстан Республикасының Үкіметі айқындаған, қоғамдық тамақтандыру саласындағы қызмет түрлерінің тек біреуін немесе бірнешеуін жүзеге асырса, қолдануға құқылы.»;

3-тармақтағы «3 пайыз» деген сөздер «6 пайыз» деген сөздермен ауыстырылсын;

4-тармақ мынадай редакцияда жазылсын:

«4. Бөлшек салықтың арнаулы салық режимін қолданатын салық төлеуші үшін:

заңды тұлға – осы Кодекстің 225 – 240-баптарына сәйкес;

дара кәсіпкер – осы Кодекстің 226 – 240-баптарында көзделген ерекшеліктерді ескере отырып, осы Кодекстің 225-бабында белгіленген корпоративтік табыс салығын есептеу мақсатында жылдық жиынтық кірісті айқындау тәртібіне ұқсас жалпыға бірдей белгіленген тәртіппен салық кезеңі үшін жиынтық түрде айқындайтын, Қазақстан Республикасында және оның шегінен тысқары жерде алған (алынуға жататын) кіріс салық салу объектісі болып табылады.».

2. «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» 2017 жылғы 25 желтоқсандағы Қазақстан Республикасының Заңына:

1) 33-бапта:

1) тармақша алып тасталсын;

2) тармақшада:

мынадай мазмұндағы қырқыншы, бес жүз он бесінші және алты жүз жиырма үшінші абзацтармен толықтырылсын:

«10-2) Дүниежүзілік денсаулық сақтау ұйымы төтенше комитетінің шешімімен ауруды пандемия деп тану салдарынан шектеу іс-шараларының, оның ішінде карантиннің енгізілуіне байланысты зертханалық   
зерттеп-қарауға, жеке-дара қорғану құралдарымен қамтамасыз етуге, медициналық қарап-тексерулер жүргізуге, профилактикалық екпелерге, медициналық байқауға, емдеуге, оқшаулауға, емдеуге жатқызуға бағытталған, жұмыс берушінің жұмыскерлер пайдасына шығыстары (жұмыскерлер шығыстарының орнын толтыруды қоса алғанда);»;

«Осы тармақшаның ережелері осы Кодекстің 319-бабы 2-тармағының 10-2) тармақшасында көзделген жағдайларға қолданылмайды;»;

«Осы баптың ережелері осы Кодекстің 319-бабы 2-тармағының   
10-2) тармақшасында көзделген жағдайларға қолданылмайды;»;

жеті жүз алпыс алтыншы абзацтағы «немесе оңайлатылған декларация негізінде» деген сөздер «, оңайлатылған декларация негізінде немесе арнайы мобильдік қосымшаны пайдалана отырып» деген сөздермен ауыстырылсын;

сегіз жүз оныншы абзацтағы «немесе оңайлатылған декларация негізінде» деген сөздер «, оңайлатылған декларация негізінде немесе арнайы мобильдік қосымшаны пайдалана отырып» деген сөздермен ауыстырылсын;

2) 57-7-баптың 1) тармақшасының екінші және үшінші абзацтарында:

«жыл» деген сөз «және 2020 жылдар» деген сөздермен ауыстырылсын;

«2020» деген цифрлар «2021» деген цифрлармен ауыстырылсын.

2-бап. «Салық және бюджетке төленетін басқа да міндетті төлемдер туралы» Қазақстан Республикасының Кодексін (Салық кодексі) қолданысқа енгізу туралы» Қазақстан Республикасы Заңының 33-бабының редакциясында жазылған Салық кодексінің 351-бабы 3-тармағының ережелеріне қарамастан, салық агенті төлеу мерзімі 2021 жылғы 1 сәуірден бастап 2021 жылғы   
1 шілдеге дейінгі кезеңде басталатын төлем көзінен салық салуға жататын кірістер бойынша жеке табыс салығын ұстап қалуды және аударуды   
2021 жылғы 1 шілдеден кешіктірмей жүргізеді деп белгіленсін.

Осы баптың ережелері 2021 жылғы 1 шілдеге бөлшек салықтың арнаулы салық режимін қолданатын салық төлеушілер үшін Қазақстан Республикасының Үкіметі айқындаған қызметті жүзеге асыратын салық төлеушілерге, сондай-ақ жеке практикамен айналысатын адамдарға қолданылады.

3-бап. «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 487-бабы   
1-тармағының ережелеріне қарамастан, төлеуші төлеу мерзімі 2021 жылғы   
1 сәуірден бастап 2021 жылғы 1 шілдеге дейінгі кезеңде басталатын әлеуметтік салықты төлеуді 2021 жылғы 1 шілдеден кешіктірмей жүргізеді деп белгіленсін.

Осы баптың ережелері 2021 жылғы 1 шілдеге бөлшек салықтың арнаулы салық режимін қолданатын салық төлеушілер үшін Қазақстан Республикасының Үкіметі айқындаған қызметті жүзеге асыратын салық төлеушілерге, сондай-ақ жеке практикамен айналысатын адамдарға қолданылады.

4-бап. Осы Заң:

1) 2021 жылғы 1 қаңтардан бастап қолданысқа енгізілетін 1-баптың   
2-тармағының 2) тармақшасын;

2) 2021 жылғы 1 шілдеден бастап қолданысқа енгізілетін 1-баптың   
1-тармағының 2) тармақшасын, 6) тармақшасының екінші, үшінші және төртінші абзацтарын, 14) және 24) тармақшаларын, 2-тармағы   
1) тармақшасының үшінші – жетінші абзацтарын;

3) 2022 жылғы 1 қаңтардан бастап қолданысқа енгізілетін 1-баптың  
1-тармағының 3), 4), 5) тармақшаларын, 6) тармақшасының   
бесінші – жетінші абзацтарын, 7), 8), 9), 10), 11), 12), 13), 15), 16), 17), 21), 22), 25), 26), 28), 29), 30), 31), 32), 33), 34), 35), 36) және 37) тармақшаларын,   
2-тармағы 1) тармақшасының сегізінші және тоғызыншы абзацтарын;

4) 2023 жылғы 1 қаңтардан бастап қолданысқа енгізілетін және   
2025 жылғы 1 қаңтарға дейін қолданыста болатын 1-баптың 1-тармағының   
39) тармақшасын;

5) 2025 жылғы 1 қаңтардан бастап қолданысқа енгізілетін 1-баптың   
1-тармағының 18), 19) және 20) тармақшаларын қоспағанда, алғашқы ресми

жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**